་ཁོ་ན་འབུམ་ཕྲག་གཅིག་དང་།ཟླ་བ་གཉིས་པ་ལ།མཆོད་པ་དང་སྤེལ་ནས་སེམས་ཅན་ལ་ཕན་པའི་ཕྱིར་རྙེད་མ་རྙེད་སོགས་སྤངས་ནས་བཟླས་པ་བྱེད་པར་བསྟན་ནོ།།དེ་ལྟར་བསྟན་པའི་ཟླ་བ་གཉིས་པ་གཉིས་ལ་བཟླས་པའི་གྲངས་དངོས་སུ

མ་གསུངས་ཀྱང་།ཟླ་བ་དང་པོ་གཉིས་ལ་བཟླས་པ་ཁོ་ན་འབུམ་ཕྲག་རེ་རེ་བྱེད་པར་གསུངས་ཤིང་།ཟླ་བ་གཉིས་པ་གཉིས་ཀྱི་རིང་ལ་མཆོད་པ་དང་སྤེལ་ནས།ཟླ་བ་ཕྱེད་རེའི་ཡུན་ལ་བཟླས་པ་བྱེད་པར་གསུངས་པ་དང་།སྤྱིར་བསྙེན་པའི་གྲངས་སུ་མ་འབུམ་དུ་གསུངས་པ་
མས་ཀྱི་ཟླ་བ་གཉིས་པ་གཉིས་ལ་འབུམ་ཕྲག་ཕྱེད་རེ་བྱེད་དགོས་པར་ཤུགས་ལ་བསྟན་ཅིང་།དེ་ལྟར་ན་གྲངས་ཀྱི་བསྙེན་པ་འབུམ་ཕྲག་གསུམ།དུས་ཀྱི་བསྙེན་པ་ཟླ་བ་བཞིར་རྒྱུད་འདིར་བཤད་དོ།།ཡང་རྒྱུད་ལས།གསང་སྔགས་གྲངས་ནི་སུམ་འབུམ་དུ།།ཕལ
རངས་ནི་གང་བཤད་པ།།ལུས་ཅན་སྡིག་དང་བྲལ་བ་ཡི།།སྔགས་པ་རྣམ་པར་དག་པ་ལ།།བཟླས་བརྗོད་གྲངས་འདི་བསྟན་པ་སྟེ།།གཞན་དུ་བྱ་བ་མ་ཡིན་ནོ།།ཞེས་བཤད་མ་ཐག་པའི་བསྙེན་པའི་གྲངས་དང་དུས་ནི།།དེ་ཙམ་གྱིས་བསྟེན་པ་མཐར་ཕྱིན་པར་ནུས་
འི་གདུལ་བྱ་མཆོག་ལ་དགོངས་པར་གསུངས་པས།དེ་ལྟར་མི་ནུས་པའི་གདུལ་བྱ་རྣམས་ཀྱིས་ནི་བསྙེན་པ་མཐར་ཕྱིན་པའི་མཚན་མ་མ་བྱུང་གི་བར་དུ་བྱེད་དགོས་པར་ཡང་བསྟན་ནོ།།མཚན་མའི་བསྙེན་པ་དཔུང་བཟང་གི་རྒྱུད་དང་འགྲེལ་བར་དྲངས་པ་ལྟར།དམིགས་པ
ལྷའི་སྐུ་ལ་དམིགས་ནས་དེ་ཉིད་སུའི་རྣམ་པ་ཤིན་ཏུ་གསལ་བ་དང་།དེ་ལས་གཞན་དུ་ཅུང་ཟད་ཀྱང་མི་འཕྲོ་བར་དམིགས་པ་དེ་ཉིད་ལ་རྩེ་གཅིག་ཏུ་གནས་པའི་ཏིང་ངེ་འཛིན་དེ་ཉིད་ཡུན་དུ་བསྒོམ་པས།དེའི་མཐུས་ཐོག་མར་སེམས་ཤིན་སྦྱངས།དེ་ལ་བརྟེན་ནས་ལུས
ཤིན་སྦྱངས་གྱེས་ཏེ།ཞི་གནས་མཚན་ཉིད་བ་མ་གྲུབ་ཀྱི་བར་དུ་ལྷའི་རྣལ་འབྱོར་བསྒོམ་མོ།།དེ་ནས་སྔར་ལྟར་བཟླས་པ་བྱས་པ་དེ་ཉིད་ཀྱི་མཐུལ་ཤིན་མྱངས་གཉིས་འཛིན་ཐུབ་ཐུབ་ཀྱི་བར་དུ་བཟླས་པ་བྱ།དེ་ལ་བྱང་བ་དང་སྔར་བཤད་པ་ལྟར་མཚན་མེད་ཀྱི་རྣལ་

འབྱོར་བསྒོམས་ལ།དེ་བསྒོམ་པ་ཁོ་ནའི་མཐུས་ཤིན་སྦྱངས་གཉིས་འདྲེན་ནུས་པ་ན་མཚན་མེད་ཀྱི་རྣལ་འབྱོར་ཡང་ལྷག་མཐོང་མཚན་ཉིད་པར་འགྱུར་ལ།མཚམས་དེ་ནས་ཞི་ལྷག་ཟུང་འབྲེལ་གྱི་ཏིང་ངེ་འཛིན་གྲུབ་པ་ཡིན་ནོ།།དེས།
ན་སྐབས་འདིའི་མཚན་མ་ཡང་སྐབས་གང་ཡིན་གྱི་དམིགས་པ་དེ་དང་དེ་བསྒོམ་པས།དམིགས་པ་དེ་ཉིད་ཀྱི་མཐུས་ལུས་ཤིན་སྦྱངས་གཉིས་སྐྱེས་པ་ལ་བྱའོ།།བཟླས་པའི་གྲངས་ལ་ལེགས་གྲུབ་ལས།།བཅོ་ལྔ་མན་ཆད་གྲངས་རྣམས་ལ།།སྤྱིར་ནི་ཡི་གེ་དུ་ཡོད་པ།།།
དེ་སྙེད་ད་འབུམ་ཕྲག་བཟླས་བརྗོད་བྱ།།ཡི་གེ་སུམ་ཅུ་རྩ་གཉིས་ལ།།བཟླས་བརྗོད་སུམ་འབུམ་བྱ་བར་བཤད།།དེ་བས་ཡི་གེ་མང་པོ་ལ།།སྔོན་དུ་བསྙེན་པ་ཁྲི་བྱའོ།།ཞེས་གསུངས་པ་ལྷར་བྱ་ཞིང་།བྱ་སྤྱོད་གཉིས་ཀ་ལ་རྒྱུད་གཞན་ལྷར་བསྙེན་པ་གཙོ་འཁོར་མང་པོ་ལ
མི་དགོས་སོ།།རྒྱུད་ནས་གསུངས་པ་བཞིན་དུ་དངོས་གྲུབ་ཆེན་པོ་ཐམས་ཅད་འགྲུབ་པ་ལ།བསྙེན་པ་གསུམ་ཀ་མཐར་ཕྱིན་དགོས་པ་ཡིན་གྱི།ཞི་སོགས་ཀྱི་དངོས་གྲུབ་ཕྲ་མོ་འགྲུབ་པ་དང་།གཞན་ལ་དབང་བསྐུར་བ་དང་།རབ་གནས་སོགས་བྱེད་པ་ལ་ནི།ཡན་ལག
ཞིའི་སྒོ་ནས་བཟླས་བརྗོད་ཀྱི་གྲངས་བསྙེན་སོང་ན།དེ་ཙམ་གྱིས་འཇུག་ཏུ་རུང་བར་གསུངས་སོ།།བྱ་སྤྱོད་ལ་མཁས་པའི་སློབ་དཔོན་བྱང་ཆུབ་མཆོག་དང་།པཎ་ཆེན་སངས་རྒྱས་གསང་བ་གཉིས་ཀྱི་བཞེད་པས།དང་པོ་བསྙེན་པའི་སྐབས་ཀྱི་བདག་བསྐྱེད་ཀྱི་དུས་སུ་ནི།
རིགས་སོ་སོའི་ལྷའི་གཙོ་བོ་རེ་རེས་ཆོ་ག་ལ།བསྙེན་པ་སྔོན་དུ་སོང་ཟིན་ནས་རང་གཞན་གྱི་དོན་གྲུབ་པའི་སྐབས་སུ་ནི།བདག་བསྐྱེད་ལའང་ལྷ་ཇི་ཙམ་བཤད་པ་ཚང་བར་བྱས་ན་ལེགས་སོ་ཞེས་སྔགས་རིམ་ལས་གསུངས་པ་ལྟར།འདིར་ཡང་དབང་བསྐུར་བ་སོགས་ཀྱི་དུས་སུ་ནི་

བདག་བསྐྱེད་ལའང་དཀྱིལ་འཁོར་གྱི་ལྷ་གྲངས་ཚང་བ་བསྒོམ་པར་བྱའོ།།གསུམ་པ་བསྙེན་པའི་མཇུག་ཏུ་ཇི་ལྟར་བྱ་བ་ནི།བསམ་གཏན་ཕྱི་མ་ལས།ངལ་ན་བདག་ལ་ངལ་སོས་ཤིག།ཅེས་གསུངས་པ་ལྟར།ཕྱིའི་བཟླས་བརྗོད་ཡན་ལག་བཞི་བསྒོམ་པའི་ཐུན་གྱི་མཐར་འ་མདུན།
ལྷའི་ཐུགས་ཀའི་ཡིག་འབྲུལ་དམིགས་པ་བཏང་ནས་ཟླ་བ་ལ་དམིགས།དེ་བཏང་ནས་མདུན་གྱི་དེ་བཞིན་གཤེགས་པའི་སྐུ་འབའ་ཞིག་ལ་དམིགས།དེ་ལ་དམིགས་པ་བཏང་ནས་རང་ལྷར་གསལ་བ་འབའ་ཞིག་ལ་དམིགས།དེ་ཡང་བཏང་ནས་རང་ཉིད་དང་པོ་ལྷར་བསྐྱེད་པའི་དུས་ཀྱི
་ལ་དམིགས།དེ་ལ་དམིགས་པ་བཏང་ནས་ཟླ་བ་ལ་དམིགས།དེ་ལ་ཡང་དམིགས་པ་བཏང་ནས།རང་དང་ལྷའི་རང་བཞིན་མེད་པ་གཉིས་དབྱེར་མེད་པའི་གཅིག་ཏུ་ང་རྒྱལ་བྱས་པའི་སྟོང་པ་ཉིད་ལ་མཉམ་པར་འཇོག་ཅིང་།དེ་ནས་སླར་ཡང་ལྷའི་བུ་སྒྱུ་མ་ལྟ་བུར་ལངས་ལ།སྤྱོད
མ་ཐམས་ཅད་དུ་ལྷའི་ང་རྒྱལ་གྱིས་གནས་པར་བྱའོ།།དེ་ནས།བདག་གི་བསོད་ནམས་མཐུ་ཡིས་ནི།།སེམས་ཅན་ཐམས་ཅད་བདེ་གྱུར་ཅིག།ཐམས་ཅད་ནད་ཀྱང་མེད་པར་ཤོག།ཡང་ན་དེ་བཞིན་གཤེགས་བསྔགས་པའི།།དད་པ་ཕུན་སུམ་ཚོགས
གྱུར་ཅིག།ཡང་ན་སེམས་ཅན་ཐམས་ཅད་ཀྱང་།།རེ་བ་ཐམས་ཅད་ཡོངས་རྫོགས་པ།།སྒྲིབ་པ་མེད་པའི་ཚུལ་གྱིས་སུ།།མ་ཐོགས་པར་ནི་གྲུབ་པར་ཤོག།དུད་འགྲོ་གཅིག་ལ་གཅིག་ཟ་བའི།།སྡུག་བསྔལ་ནམ་ཡང་འབྱུང་མ་གྱུར།།ཡི་དྭགས་
རྣམས་ལ་ཟས་སྐོམ་སོགས།།ཐོགས་པ་མེད་པར་འབྱུང་བར་ཤོག།སེམས་ཅན་དམྱལ་བའི་སྡུག་བསྔལ་གང་།།མི་བཟད་རྣམ་པ་སྣ་ཚོགས་པ།།བདག་གི་བསོད་ནམས་མཐུ་ཡིས་ནི།།དེ་དག་ཐམས་ཅད་ཞི་གྱུར་ཅིག།བདག་གི་བསོད་

ནམས་སྟོབས་དང་ནི།།དེ་བཞིན་གཤེགས་པའི་བྱིན་སྟོབས་དང་།།ཆོས་ཀྱི་དབྱིངས་ཀྱི་སྟོབས་ཀྱིས་སུ།།སེམས་ཅན་རྣམས་ལ་ཕན་འདོད་པས།།དོན་རྣམས་གང་ལ་བསམ་པ་ཀུན།།སེམས་ཅན་ཁམས
ཀུན་མ་ལུས་འདིར།།དེ་དག་ཐམས་ཅད་ཅི་རིགས་པར།།ཐོགས་པ་མེད་པར་འབྱུང་གྱུར་ཅིབ།ཅེས་སྨོན་ལམ་བཏབ་བོ།།དེ་ནས་བསམ་པའི་དོན་ཐམས་ཅད་ཐོགས་པ་མེད་པར་འགྲུབ་པའི་ནམ་མཁའ་མཛོད་ཀྱི་སྔགས།ན་མཿསརྦ་ཏ་ཐཱ་ག་ཏེ་བྷྱོ་བི་
ཤྲ་མུ་ཁེ་བྷྱཿསན་ཏད་ཁཾ་ཨུད་ག་ཏེ་སྥ་ར་ཎ་ཧི་མཾ་ག་ག་ན་ཁཾ་སྭཱ་ཧཱ།ཞེས་ལན་གསུམ་བརྗོད་པར་བྱའོ།།བཞི་པ་བསྙེན་པ་ལས་སུ་རུང་ནས་དངོས་གྲུབ་ཇི་ལྟར་བསྒྲུབ་པ་ནི།རལ་གྲིལ་སོགས་ཕྱིའི་རྫས་ལ་བརྟེན་ནས་རལ་གྲིའི་རིག་པ་འཛིན་པ་ལ་སོགས་བསྒྲུབ་
་དང་།རང་ལུས་ཀྱི་གནས་རྣམས་སུས་ཆུ་མེ་ཆུང་གི་དཀྱིལ་འཁོར་བ་སྒོམས་ནས་ཞི་རྒྱས་ལ་སོགས་པའི་ལས་བསྒྲུབ་པ་དང་།འཇས་དཔལ་ལ་སོགས་པ་བསྒྲུབ་པའི་མཆོད་པ་བྱས་ནས།བྱང་སེམས་དེ་དག་གིས་མགོ་ལ་ཐུག་པའམ་ལེགས་སོ་ཞེས་བྱབ་ཐུང་ཐུང་དུ་བཟླས
རྗོད་རྒྱས་བའི་མཐར་དེ་དག་བྱུང་བ་དང་།བྱང་ཆུབ་ཀྱི་སེམས་མི་བརྗེད་པའིག་ཟུང་ས་ཐོབ་པར་རྒྱུད་འདི་ལས་གསུངས་ཤིང་།དེ་དབུལ་སོགས་པ་དངོས་གྲུབ་བསྒྲུབ་པའི་ཚུལ་དུ་མ་ཞིག་གསུངས་་རྒྱས་པར་ནི་རྒྱུད་དང་འབྲེལ་བ་གཉིས་ལས་ཤེས་པར་བྱའོ།།རྒྱལ་བ་གངས
རིའི་དབང་པོ་ལས།།རྒོད་ལྷ་ལག་བཅངས་གཉིས་སྤྲོད་ཀྱི།།བདེ་བས་བྱང་ཆུབ་བསྒྲུབ་ནུས་པའི།།ཟབ་ལ་མ་རྡོ་རྗེ་ཐེག་པ་ལ།།འཇུག་འདོད་གདུལ་བྱ་རིགས་བཞི་ཡི།།ཉོན་མོངས་ཚེ་གདུང་སེལ་བ་དང་།།སྐུ་བཞིའི་རྒྱ་མཚོ་འཕེལ

བའི་ཕྱིར།།རྒྱུད་སྡེ་རྣམ་བཞིའི་ཆུ་བོ་བཞི།།མི་མཇེད་ཞིང་གི་འཇིག་རྟེན་འདིར།།ཕན་ཚུན་འགྲན་པ་བཞིན་དུ་འབབ།།ཁྱད་པར་སྟོན་དུས་སྤྲིན་དཀར་གྱི།།ཕུང་པོའི་ཕྲེང་བས་བསྐོར་བ་ལྟའི།།བྱང་ཕྱོགས་ཁ་བ་ཅན་ལྗོངས་
འདིར།།སྔོན་དུས་ཆོས་རྒྱལ་ལོ་པཎ་སོགས།།ཕན་མཛད་དམ་པའི་སྐྱེ་བོ་ནི།།དུ་མའི་རྣམ་དཀར་མཛད་པ་ཡིས།།གཉིས་པ་སྤྱོད་པའི་རྒྱུད་རྣམས་ཀྱི།།གཙོ་བོ་རྣམ་སྣང་མངོན་བྱང་གི།རྒྱུད་རྒྱལ་གང་གཱའི་ཆུ་བོ་ལ།།བྱ་སྤྱོད
རྒྱུད་འགྲེལ་ཆུ་ཕྲན་ནི།།དུ་མའི་འཁོར་གྱིས་ཡོངས་བསྐོར་ནས།།རིང་མོ་ཞིག་ནས་བབས་ན་ཡང་།།རྒྱུད་སྡེ་དང་པོ་རྣ་མ་གཉིས་ཀྱི།།ཐུན་མོང་མིན་བའི་ལམ་གྱི་འགྲོས།།ཆུ་ཐིགས་ཙམ་ཡང་འགས་མ་མཐོང་།།ཚུལ་དེས་བསྐུལ་བས
རྒྱལ་བ་ཉིད།།རང་གི་དགོངས་ཟ་བ་འཆད་པ་ལ།།ཐ་མལ་སྐུ་ཡི་སྤྲུལ་པ་ཡིས།།ཐུ་བ་བསྟན་འཛིན་པའི་ཟློས་གར་ནི།།ཕྱོགས་འདིར་ཅིར་ཡང་བསྒྱུར་མཛད་པ།།བློ་གྲོས་གཏིང་མཐའ་བལྟར་མི་མངོན།།སྐལ་བཟང་རིན་ཆེན་ཀུན་གྱི་རྟེན།།།
གྲགས་པའི་རླབས་ཕྲེང་ཕྱོགས་བཅུར་གཡོ།།དཔལ་ལྡན་ཆུ་གཏེར་ལ་གནས་པའི།།རྣམ་འདྲེན་གདེངས་ཅན་དབང་པོ་ཡིས།།བསྟན་པ་སྤྱི་དང་རྒྱུད་སྡེ་བཞི།།བྱ་སྤྱོད་ཐུན་མོད་མིན་པའི་ལམ།།ཡོངས་རྫོགས་གསལ་བར་བྱེད་པ་ཡི།།
ལེགས་བཤད་ཆུ་བོ་བརྒྱ་ཕྲག་ཞིག།སྐྱེ་བོའི་སེམས་ཀྱི་ནོར་འཛིན་ལ།།ལན་ཅིག་མིན་པར་ཕབ་པ་ཡིས།།བྱང་ཆུབ་མྱུ་གུ་ཅི་ཡང་འཁྲུངས།།དེ་ལྟར་འགྲོ་བ་མ་ལུས་པའི།།མ་འདྲིས་པ་ཡི་མཛའ་བཤེས་མཆོག།ཕན་མཛད་ཆོས་ཀྱི

རྒྱལ་པོ་དེའི།།དྲི་མེད་ཐུགས་ཀྱི་མེ་ལོང་ལ།།རྒྱུད་འདིའི་བཀའ་དང་བཤད་སྒྲུབ་ཆོས།།ནུབ་རིའི་རྩེར་གནས་ཉིན་བྱེད་བཞིན།།རིང་པོར་མི་ཐོགས་ནུབ་ལ་ཉེ།།འདི་མེད་གྱུར་ན་བྱང་ཕྱོགས་འདིར།།ཨེ་མརྒྱུད།།
སྡེ་གཉིས་པ་ཡི།།བསྟན་པའི་ཆུ་བོ་ནུབ་འགྱུར་ཞེས།།ཐུབ་བསྟན་ཁོ་ན་ཉེར་དགོངས་པའི།།རྣམ་དཀར་ཚོན་གྱི་རི་མོ་ནི།།ལྷག་བསམ་པར་གྱིས་ཡང་ཡང་བྲིས།།དེ་ལྟར་ཐུགས་ནི་དེ་ཉིད་ཀྱི།།གཞན་དབང་འབའ་ཞིག་གྱུར་པ་ཡིས
འདི་ཉིད་བསྔགས་ཤིང་འདི་བཟུང་ཞེས།།བློ་ལྡན་གདུལ་བྱ་མཆོག་རྣམས་ལ།།གསུང་གི་ཐམས་ཡང་ཡང་བསྟན།།གསུང་དེ་ཡིད་ལ་བཅགས་པ་ཡིས།།བདག་གིས་ཚུལ་འདིར་ངལ་བ་བྱས།།འདི་ལ་ནོངས་པ་གང་མཆིས་
རྣམས།།བྱིས་པ་འཁྲུལ་ལ་བརྩེ་བའི་མས།།མཆོར་དུ་འཛིན་པ་ཇི་བཞིན་དུ།།མི་ཟད་སྐུ་ཡི་དཀྱིལ་འཁོར་གྱི།།ལྷ་ཚོགས་ཀུན་དང་མཁས་རྣམས་ཀྱིས།།བརྩེ་བའི་ཐུགས་ཀྱིས་བཟོད་མཛད་རིགས།།འདིར་འབང་ལས་བྱུང་།།
དགེ་བ་ནི།།ཟླ་ལྟར་དཀར་བ་གང་ཐོབ་ངེས།།བཀའ་དྲིན་མཉམ་མེད་ཆོས་ཀྱི་རྗེ།།རྒྱལ་བ་གཉིས་པའི་དགོངས་པ་བཞིན།།ཡོངས་རྫོགས་བསྟན་པ་མཐའ་དག་དང་།།ཁྱད་པར་རྒྱུད་ཀྱི་རྒྱལ་པོ་འདིའི།།ལུང་རྟོགས་དམ་པའི་ཆོས་འཛིན
པའི།།རིག་འཛིན་རྒྱལ་བའི་སྲས་རྣམས་ཀྱིས།།ཕྱོགས་རྣམས་ཀུན་ཏུ་གང་བར་ཤོག།དེ་ཡིས་སྐྱེ་དགུའི་ནོར་འཛིན་ལ།།སྙིང་རྗེའི་རྩ་བ་རབ་བརྟན་པའི།།བྱང་སེམས་སྡོང་པོ་ཆེར་འཕགས་ཏེ།།ཕྱིན་དྲུག་ཡལ་འདབ་རྒྱས་པ་ལ།།སྐུ

ཞིའི་འབྲས་བུའི་ཁུར་གྱིས་མཛེས།།སྐུ་དང་གསུང་དང་ཐུགས་རྣམས་ཀྱི།།མི་ཟད་བཀོད་པའི་དཀྱིལ་འཁོར་གྱི།།འཕྲིན་ལས་དྲི་བསུང་འཕྲོ་བ་ཡིས།།སངས་རྒྱས་དཔག་བས་མ་ལྗོན་པ་རྣམས།།འགྲོ་བའི་ཉེར་འཚོར་འབྱུང་བར་ཤོག།
བདག་ཀྱང་སྐྱེ་བ་ཐམས་ཅད་དུ།།ཐུ་བ་བསྟན་ཉི་མའི་སྣང་བ་ཡིས།།མ་ཁྱབ་མཐའ་འཁོ་བ་མུན་གླིང་དང་།།ཁྱབ་ཀྱང་ནུབ་ཏུ་ཉེ་བ་ཡི།།ཞིང་དེར་རྒྱལ་བའི་དམ་ཆོས་ཀུན།།ཅིག་ཆར་གསལ་བའི་འོད་སྟོང་ནི།།གདུལ་བྱའི་གླིང་ལ་འཆར་
བ་ཡི།བསྟན་པའི་ཉི་མ་ཉིད་གྱུར་ཅིག།ཅེས་རྣམ་པར་སྣང་མཛད་མངོན་པར་རྫོགས་པར་བྱང་ཆུབ་པ་རྣམ་པར་སྤྲུལ་པ་བྱིན་གྱིས་བརླབས་པའི་རྒྱུད་ལས་བྱུང་བའི་སྙིང་རྗེ་ཆེན་པོའི་སྙིང་པོ་ཅན་གྱི་དཀྱིལ་འཁོར་གྱི་ལས་རིམ་དང་།བསྙེན
པའི་ཆོ་ག་སོགས་སྤྱོད་པའི་རྒྱུད་ཀྱི་ལམ་རྣམ་པར་བཀོང་བ་ཞེས་བྱ་བ་འདི་ནི།རྗེ་བཙུན་ཐམས་ཅད་མཁྱེན་པ་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་ཞབས་ཀྱི་པདྨོ་ལ་སྤྱི་བོས་རེག་པ་མདོ་སྔགས་ཀྱི་གཞུང་ལུགས་མང་དུ་ཐོས་པའི་འབྲོམ་གྱི་
བཙུན་པ་ཤེས་རབ་འབྱུང་གནས་བློ་གྲོས་ཀྱིས་རྣམ་སྣང་མངོན་བྱང་གི་རྒྱུད་དང་འགྲེལ་པ་གཉིས་དང་།འདིའི་ཕྱོགས་མཐུན་ཕྱག་རྡོར་དབང་བསྐུར་བའི་རྒྱུད་དང་།གསང་བ་སྤྱི་རྒྱུད།ལེགས་གྲུབ།དཔུང་བཟང་གིས་ཞུས་པ།བསམ་གཏན་
ཕྱི་མ་སྟེ་བྱ་བ་སྤྱིའི་རྒྱུད་བཞི་དང་།དཀྱིལ་འཁོར་ཐམས་ཅད་ཀྱི་སྤྱིའི་ཆོ་ག་རྡོ་རྗེ་ཕྲེང་བ་དང་།འདིའི་དཀྱིལ་ཆོ་ག་མཁྱེན་རབ་དབང་ཕྱུག་པུ་སྟོན་གྱིས་མཛད་པ་དང་།ཆོས་ཀྱི་རྒྱལ་པོ་ཙོད་ཁ་པ་ཆེན་པོས་མཛད་པའི་རྡོ་རྗེ་འཆང་ཆེན་པོའི་ལམ་གྱི

རིམ་པ་རྣམས་ལ་རིང་དུ་འདྲིས་པར་བྱས་ནས།མིག་དམར་གྱི་ལོ་ཐ་སྐར་གྱི་ཟླ་བའི་དཀར་ཕྱོགས་ཀྱི་རྒྱལ་བ་གསུམ་པ་ལྷ་བ་བས་དུས་ཆེན་དང་ཉེ་བར།སྤྱོད་ལུང་ཕུ་འོད་གསལ་སྡིངས་ཁ་ཞེས་བྱ་བར་སྦྱར་
པའོ།།ཊཊཨོཾ་སྭ་སྟི།ས་ཡི་དབང་ཕྱུག་རྒྱལ་སྲས་བྱེ་བའི་བློས།།དཔག་དཀའ་རླབས་ཆེན་སྤྱོད་པའི་ཁུར་བསྣམས་པས།།སྙིང་སྟོབས་ཆེ་ཞེས་གྲགས་པའི་དབྱངས་གཅིག་གིས།།ས་གསུམ་མྱ་ངན་མེད་པའི་སྐལ་
བཟང་འཛིན།།དཔལ་ལྡན་ཆོས་ཀྱི་འཁོར་ལོས་བསྒྱུར་བ་དེའི།།མཁྱེན་བརྩེའི་ཅོད་པན་སྤྱི་བོ་ལ་འཕོས་པས།།ལམ་བཟང་སྤེལ་ལ་སྨྲ་བའི་དཔལ་ཐོབ་པ།།ཤེར་འབྱུང་བློ་གྲོས་གྲགས་སྙན་སྲིད་ན་དཀར།།སྤྱོད་པའི་རྒྱུད་ཀྱི་དགོངས་
དོན་མ་ལུས་པ།།གསལ་བྱེད་བློ་མུན་ཀུན་སེལ་སྣང་བའི་མཛོད།།འདི་ཀོ་དཔྱོད་ལྡན་མཁས་པའི་སྙིང་ནོར་དུ།།བཀྲ་ཤིས་རྦ་རླབས་འབུམ་འཁྱིལ་མཚོ་ལས་ཐོན།།དེ་ཕྱིར་འདིར་འབད་ཕྲ་མོའི་དགེ་རྩ་ཡང་།།ཀུན་ཉོན་ཚལ་དུ་ཞུགས
པ་མཆེད་པའི་མེས།།སྲིད་ཞིའི་ཆུད་པའི་ཚང་ཚིང་ཀུན་བསྲེགས་ཏེ།།སྤངས་རྟོགས་མཐར་ཕྱིན་སྐུ་བཞིའི་དཔལ་ཐོབ་ཤོག།དུས་ཀྱི་མཐར་ཡང་རྒྱུད་འདིའི་བཤད་སྒྲུབ་ཀྱི།།འོད་སྣང་གདུལ་བྱའི་ཡིད་མཁར་འགྲོགས་པ་ལས།།ངན
རྟོག་བློ་མིག་ཀུནྡ་ཟུམ་པ་དང་།།ལྷན་ཅིག་ལུང་རྟོགས་པདྨོ་ཁ་འབྱེད་ཤོག།ཅེས་གངས་ཅན་མདོ་སླད་ཀྱི་ཆོས་སྡེ་ཆེན་པོ་དཔལ་ལྡན་བཀྲ་ཤིས་འཁྱིལ་གྱི་གྲྭ་ཚང་བཞིའི་ཡ་གྱལ་ཨེ་ཝཾ་ཆོས་འཁོར་གླིང་དུ་རྣམ་སྣང་མངོན་བྱང་གི་སྒྲུབ་མཆོད

བདག་འཇུག་སྦྱིན་སྲེག་བཅས་ཚུགས་སྐབས།རབ་འབྱམས་པ་ཚུལ་ཁྲིམས་རྒྱ་མཚོ་ཁུ་མཚན་གྱིས་དེ་ལ་མཁོ་བའི་འདོན་ཆ་ཡོངས་རྫོགས་པར་དུ་བསྐྲུན་པའི་ཁ་བྱང་སློན་ཚིག་ཅིག་དགོས་ཞེས་བསྐུལ་ངོར།བཙུན་གཟུགས་ཤེས་རབ་རྒྱ་
མཚོས་བྲིས་པའོ།།